ویکی‌قالزم

ویکی قالزِم  اتا پروژه هسته که ویکی‌مدیا وه ره بنه هاکرده تا کتابون و بنویشته‌ئونی که پایه هستنه و وشون سر جه دیگر کتابون و مقالات ره نویسنّه ره کپی بَیره و زوون‌های مختلف جه گرد هاکنه و بعضی ره دیگر زوون‌ها جه دِگاردنه. این بنویشته‌ئونی که ویکی‌قالزم دله درنه، ونه کپی‌رایت جه رها بوئن و خله‌شون قدیمی و تاریخی کتابون هستنه.

 نوم و لوگو 
این پروژه خله گوتنبرگ پروژه جه موندنه و دکّل ونه نوم اوائل Project Sourceberg بی‌یه که گوتنبرگِ نوم دستوری بی‌یه و همینسه ونه لوگو ره هم «یخ ِکوه»  بی‌یشت بینه که هنتا هم همونتی بمونسته. یخِ کوه اتا انگلیسی ضرب‌المثل ره هم یاد یارنه که گنه فلون‌چی ِتِک فقط ئو سر میّن هسته ولی ونه بِن خله ریشه دارنه و ونه جولی میّن نی‌یه.

مازرونی زوون دله ونه نوم ره ویکی قالزم بی‌یشتمی چون ونه لوگویِ مفهوم جه خوندنه. ضمناً قالزم هم تونده «منبع» ِمعنی ره یاد یاره که عربی دله «چشمه» جه برابری کنده.

فارسی زوون دله وه ره «ویکی‌نبشته» نوم جه دگاردینه؛ درحالی‌که اتی ویکی نوم ویکی‌کتاب (Wikibooks) هسته.

 بریم بگردستن 

 انگلیسی ویکی‌قالزم
 فارسی ویکی‌قالزم

رده:سایت‌ئون
رده:مدیاویکی